Sog‘liqni saqlash vazirligi O‘zbekistonga ZF-UZ-VAC2001 vaksinasining navbatdagi partiyasi olib kelingani haqida xabar berdi. Foto: Sog‘liqni saqlash vazirligi «Bugun yurtimizga 2 499 668 doza ZF-UZ-VAC2001 vaksinasi olib kelindi. Shunday qilib, yurtimizga keltirilgan jami vaksina 26 754 208 dozani tashkil qilmoqda», deyiladi SSV xabarida. Ulardan: 1 594 480 dozasi AstraZeneca,   20 499 668 million dozasi ZF-UZ-VAC2001,   460 000 dozasi Sputnik V,   3 000 060 dozasi Moderna,   1 200 000 dozasi Pfizer/BioNTech vaksinasidir. SSV ma’lumotiga ko‘ra, ayni kungacha mamlakatda jami 19 197 082 doza vaksinadan foydalanildi. Shu kungacha to‘liq emlanganlar soni 4 007 732 nafarni tashkil qilmoqda.